CELEX: 62019TN0387
Language: et
Date: 2019-06-26 00:00:00
Title: kohtuasi T-387/19: 26. juunil 2019 esitatud hagi — DF ja DG versus EIP

26.8.2019   
            
            
               ET
            
            
               Euroopa Liidu Teataja
            
            
               C 288/56
            
         
      26. juunil 2019 esitatud hagi — DF ja DG versus EIP
      (kohtuasi T-387/19)
      (2019/C 288/69)
      Kohtumenetluse keel: prantsuse
      
         Pooled
      
      
         Hagejad: DF ja DG (esindajad: advokaadid L. Levi ja A. Blot)
      
         Kostja: Euroopa Investeerimispank
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks,
               
            ja sellest tulenevalt:
      
                  —
               
               
                  tühistada otsused, millega keelduti DFile ja DG-le sisseseadmistoetuse maksmisest pärast nende välisesindusest naasmist (vastavalt 6. märtsi 2018. aasta ja 28. veebruari 2019. aasta otsused);
               
            
                  —
               
               
                  vajadusel tühistada 19. märtsi 2019. aasta otsus (adresseeritud DFile) ja 27. märtsi 2019. aasta otsus (adresseeritud DG-le), milles EIP leiab, et puudub vajadus algatada lepitusmenetlus, kuna nende nõuded on „manifestly unfounded“ (ilmselgelt põhjendamatud);
               
            
                  —
               
               
                  vajadusel tühistada 14. juuni 2019. aasta otsus, milles kinnitati sisseseadmistoetuste andmisest keeldumist;
               
            
                  —
               
               
                  kohustada kostjat maksma mõlemale hagejale sisseseadmistoetust, millele lisandub intress Euroopa Keskpanga kehtestatud määras, mida on suurendatud kahe protsendipunkti võrra, kuni nõude täieliku tasumiseni;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et Euroopa Investeerimispanga (EIP) antud tõlgendusega eirati EIP personalieeskirjade VII lisa artikleid 5 ja 17, kuivõrd nendes sätetes ette nähtud reegli uus tõlgendus ei olnud kooskõlas eesmärgiga, mida see pidi täitma.
               
            
                  2.
               
               
                  Teine väide, et rikuti omandatud õigusi, õiguskindluse põhimõtet, üleminekukorra puudumise põhimõtet, hea halduse põhimõtet ja hoolitsuskohustust.
               
            
                  3.
               
               
                  Kolmas väide, et rikuti diskrimineerimiskeelu põhimõtet.
               
            
                  4.
               
               
                  Neljas väide, et rikuti EIP personalieeskirjade artiklit 41.